Dani Alves a plătit cauţiunea de un milion de euro şi va fi eliberat din închisoare
La puţin peste o lună după ce a fost condamnat la patru ani şi jumătate de închisoare pentru violarea unei tinere într-un club din Barcelona, în noaptea de 30-31 decembrie 2022, Dani Alves va putea părăsi închisoarea în care a fost încarcerat în Catalonia, transmite News.ro.
Fostul jucător brazilian (40 de ani), ale cărui conturi bancare au fost îngheţate, a reuşit în sfârşit să strângă suma de un milion de euro pentru eliberarea sa, a anunţat luni dimineaţă tribunalul.
"Dorim să vă informăm că depunerea cauţiunii lui Daniel Alves a fost înregistrată în conturile secţiei a 21-a a Tribunalului din Barcelona", a precizat instanţa într-un comunicat.
Supus unei interdicţii de a părăsi Spania, Alves a trebuit, de asemenea, să îşi lase paşapoartele la dispoziţia instanţei în aşteptarea recursului său.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank